| **Liudas Jonaitis** |
| --- |
|  |
| Gimė | 1954 m. sausio 29 d. (69 metai)Joniškis |
| Sutuoktinis (-ė) | Nijolė |
| Vaikai | Justinas, Viktorija |
|  |
| Veikla | Seimo narys |
| Partija | 
* 1980 m. Lietuvos komunistų partija;
* 1990 m. Lietuvos demokratinė darbo partija;
* 1997 m. Lietuvos valstiečių partija;
* 2005 m. Lietuvos socialdemokratų partija.

 |
|  |
| Alma mater | 
* 1977 m. Lietuvos veterinarijos akademija;
* 1996 m. Vilniaus Gedimino technikos universitetas

 |

**Liudas Jonaitis** (g. 1954 m. sausio 29 d. Joniškyje) – Lietuvos ir Joniškio rajono savivaldybės ūkio, politinis bei visuomenės veikėjas.

Biografija
----------

1972 m. baigė Joniškio 1-ąją vidurinę mokyklą, 1977 m. – Lietuvos veterinarijos akademiją įgydamas veterinarijos gydytojo specialybę. 1994–1996 m. studijavo Vilniaus Gedimino technikos universitete, įgijo edukologijos magistro laipsnį.

1977 m. Joniškio rajono Gataučių tarybinio ūkio veterinarijos gydytojas. 1977–1979 m. pašauktas į armiją tarnavo medicinos felčeriu. Po tarnybos armijoje grįžo į Gataučių tarybinį ūkį vyriausiuoju veterinarijos gydytoju, ūkio profesinės sąjungos komiteto pirmininkas. 1980–1986 m. Joniškio komjaunimo komiteto pirmasis sekretorius.

1986–2019 m. Joniškio profesinės technikos mokyklos direktorius. 2000 m. dar ir Lietuvos veterinarijos akademijos Gyvulininkystės instituto bendradarbis.

1995–2019 m. Joniškio rajono savivaldybės tarybos narys. Nuo 2019 m. Seimo narys.

1980–1989 m. Lietuvos komunistų partijos narys, Joniškio rajono biuro narys. 1990 m. Lietuvos demokratinės darbo partijos, nuo 1997 m. Lietuvos valstiečių partijos narys, 1998 m. Joniškio skyriaus pirmininkas. 2005 m. Lietuvos socialdemokratų partijos Joniškio rajono skyriaus narys.

1996 m. Lietuvos aukštesniųjų žemės ūkio ir žemės ūkio mokyklų direktorių asociacijos viceprezidentas.

2002 m. Lietuvos žemės ūkio mokyklų asociacijos prezidentas, Lietuvos kaimo plėtros profesinio mokymo įstaigų asociacijos prezidentas, Šiaulių apskrities profesinio mokymo tarybos narys, Šiaulių apskrities teritorinės ligonių kasos stebėtojų tarybos narys. Joniškio Rotary klubo steigėjas, 2003–2005 m. kadencijos prezidentas. Joniškio Žemės ūkio mokyklos sporto klubo „Žemyna" prezidentas.

Suteiktas Lietuvos meno saviveiklos žymūno vardas, apdovanotas Lietuvos žemės ūkio ministerijos, Žemės ūkio rūmų, Šiaulių apskrities, Joniškio rajono savivaldybės padėkos raštais. Už nuopelnus Joniškio kraštui 2018 m. suteiktas Joniškio garbės piliečio vardas. Laisvalaikiu šoka tautinių šokių ansamblyje „Jievaras", mėgsta medžioti.

Sesuo Sofija Nacionalinio operos ir baleto teatro operos solistė. Žmona Nijolė, sūnus Justinas, duktė Viktorija.

Šaltiniai
---------

1. ↑  *Kas yra kas Šiauliu̜ apskrityje 2001*, Neolitas, 2001, p. 102, ISBN 978-9986-709-28-2
2. 1 2 3 4 5  *Liudas Jonaitis* Archyvuota kopija 2021-05-10 iš Wayback Machine projekto.. Kas yra kas Lietuvoje 2018. Nuoroda tikrinta 2021-06-21.
3. ↑  2011 m. Lietuvos savivaldybių tarybų rinkimai[neveikianti nuoroda]
4. ↑  „Kas tas naujasis Seimo narys Liudas Jonaitis, kurį sveikino „nugalėjus velnią"?". 15min.lt. Nuoroda tikrinta 2021-06-21.
5. ↑  Antrojo turo kandidatai Žirmūnuose, Gargžduose ir Žiemgalos apygardoje: kas jie?. Lrt.lt. Nuoroda tikrinta 2021-06-21.
6. ↑  „Joniškio savivaldybė garbės piliečiu paskelbė socialdemokratą iš valdančiosios daugumos". 15min.lt. Nuoroda tikrinta 2021-06-21.
7. ↑  2008 m. Lietuvos Respublikos Seimo rinkimai – Lietuvos socialdemokratų partija – Iškelti kandidatai Archyvuota kopija 2013-11-03 iš Wayback Machine projekto.

Nuorodos
--------

* Biografija (lrs.lt)
* www.liudasjonaitis.lt Archyvuota kopija 2013-06-05 iš Wayback Machine projekto..